Candlestick Park

Candlestick Park oli stadion San Franciscossa, Kalifornian osavaltiossa, Yhdysvalloissa. Stadion valmistui vuonna 1960, ja se toimi vuoteen 2000 asti MLB-joukkue San Francisco Giantsin kotikenttänä, joka muutti tämän jälkeen Pacific Bell Parkiin. Vuodesta 1970 stadionilla on pelannut myös NFL-joukkue San Francisco 49ers, joka käytti stadionia vuoteen 2013 saakka. Nykyisin 49ers pelaa Levi’s Stadiumilla Santa Clarassa.

Candlestick Park purettiin vuonna 2015. Stadionin paikalle on tarkoitus avata vuonna 2017 ostoskeskus.

Musiikkialalla Candlestick Park muistetaan paikkana, jossa brittiyhtye The Beatles antoi vuonna 1966 viimeisen varsinaisen kiertuekonserttinsa, minkä jälkeen yhtye keskittyi pelkästään studiotyöskentelyyn.

Lähteet

Aiheesta muualla 
Candlestick Parkin viralliset sivut

Kalifornian amerikkalaisen jalkapallon stadionit
Yhdysvaltain baseballstadionit
Kalifornian jalkapallostadionit
San Franciscon rakennukset ja rakennelmat
San Franciscon urheilu